|  |
| --- |
| HERA_logo |
| **HRVATSKA ENERGETSKA REGULATORNA AGENCIJA**  **Ulica grada Vukovara 14**  **10000 Zagreb** |

\*P/180138\*

|  |
| --- |
| **KLASA: 400-12/22-01/274** |
| **URBROJ: 371-07-23-16** |
| **Zagreb, 30. siječnja 2023.** |

**BILJEŠKE UZ FINANCIJSKE IZVJEŠTAJE  
ZA RAZDOBLJE OD 1. SIJEČNJA DO 31. PROSINCA 2022.**

**1. UVODNE NAPOMENE**

Hrvatska energetska regulatorna agencija (HERA) osnovana je Zakonom o regulaciji energetskih djelatnosti ("Narodne novine", br. 177/04 i 76/07), a nastavila je poslovati u skladu s odredbama Zakona o regulaciji energetskih djelatnosti ("Narodne novine", br. 120/12 i 68/18).

Zakon o regulaciji energetskih djelatnosti propisuje da je HERA samostalna, neovisna pravna osoba s javnim ovlastima za regulaciju energetskih djelatnosti, a financijsko poslovanje i računovodstvo vodi u skladu s propisima za proračunske korisnike.

Osnivač HERA-e je Republika Hrvatska, a osnivačka prava ostvaruje Vlada Republike Hrvatske. HERA za svoj rad odgovara Hrvatskom saboru.

Člankom 23. Zakona o regulaciji energetskih djelatnosti propisano je da HERA-om upravlja Upravno vijeće koje ima pet članova od kojih je jedan predsjednik Upravnog vijeća, a jedan njegov zamjenik. Predsjednika i članove Upravnog vijeća imenuje Hrvatski sabor na vrijeme od sedam godina, s mogućnošću još jednog izbora.

HERA ima stručne službe koje obavljaju stručne, administrativne i tehničke poslove za potrebe Agencije, a kojima rukovode stručni voditelji.

Poslovi HERA-e su od interesa za Republiku Hrvatsku, a HERA ih obavlja na temelju javne ovlasti. Poslovi, ovlasti i odgovornosti HERA-e utvrđuju se Zakonom o regulaciji energetskih djelatnosti ("Narodne novine", br. 120/12 i 68/18), Zakonom o energiji ("Narodne novine", br. 120/12, 14/14, 102/15 i 68/18), Statutom HERA-e i zakonima kojima se uređuju pojedina tržišta energije.

Način financiranja HERA-e uređen je Zakonom o regulaciji energetskih djelatnosti, prema kojem HERA ima proračun čiji su prihod naknade za obavljanje poslova regulacije energetskih djelatnosti. HERA je samostalna u raspoređivanju svog proračuna radi ostvarivanja funkcije regulatora energetskih djelatnosti. Upravno vijeće HERA-e donosi proračun za iduću godinu.

Visina naknada za obavljanje poslova regulacije energetskih djelatnosti propisana je Odlukom o visini naknada za obavljanje poslova regulacije energetskih djelatnosti („Narodne novine“, broj 38/22) koju je 25. ožujka 2022. donijela Vlada Republike Hrvatske, a koja je stupila na snagu 2. travnja 2022. Prema toj Odluci naknade se određuju kako slijedi:

* naknade u iznosu 0,05% od ukupnoga godišnjeg prihoda od prodaje roba i/ili usluga koji su u prethodnoj godini ostvarili energetski subjekti s osnove obavljanja energetske djelatnosti temeljem dozvole za obavljanje energetske djelatnosti koju izdaje HERA,
* naknade (jednokratne uplate) za rad HERA-e, u skladu s Pregledom naknada za rad HERA-e koji je sastavni dio te Odluke.

Do 1. travnja 2022. godine visina naknada za obavljanje poslova regulacije energetskih djelatnosti bila je propisana Odlukom o visini naknada za obavljanje poslova regulacije energetskih djelatnosti („Narodne novine“, broj 155/08, 50/09, 103/09 i 21/12).

Financijski plan HERA-e za 2022. i projekcije za 2023. i 2024. donesen je 20. prosinca 2021. godine Odlukom Upravnog vijeća HERA-e, klasa: 400-02/21-01/4, urbroj: 371-06-21-3, na temelju članka 32. stavka 2. Zakona o regulaciji energetskih djelatnosti, a Izmjene Financijskog plana HERA-e za 2022. i projekcije za 2023. i 2024. donesene su 7. prosinca 2022. godine Odlukom Upravnog vijeća HERA-e, klasa: 400-02/21-01/4, urbroj: 371-06-22-6.

Financijski izvještaji HERA-e za razdoblje od 1. siječnja do 31. prosinca 2022. izrađeni su u skladu s odredbama Pravilnika o proračunskom računovodstvu i računskom planu ("Narodne novine", broj 124/14, 115/15, 87/16, 3/18, 126/19 i 108/20) i Pravilnika o financijskom izvještavanju u proračunskom računovodstvu ("Narodne novine", broj 37/22).

**2. IZVJEŠTAJ O PRIHODIMA I RASHODIMA, PRIMICIMA I IZDACIMA**

**(Obrazac PR-RAS)**

- u kunama **-**

|  |  |  |  |  |  |
| --- | --- | --- | --- | --- | --- |
| **R.br.** | **Opis** | **Šifra** | **Ostvarenje**  **2021.** | **Ostvarenje 2022.** | ***Indeks 2022/2021*** |
| 1 | 2 | 3 | 4 | 5 | 6 (5/4) |
| **1.** | **PRIHODI POSLOVANJA** | **6** | **30.648.622,00** | **32.470.486,44** | ***105,94*** |
| 1.1. | Prihodi od imovine | 64 | 8.942,00 | 850,08 | *9,51* |
| 1.2. | Prihodi od upravnih i administrativnih pristojbi, pristojbi po posebnim propisima i naknada | 65 | 30.560.289,00 | 32.392.643,87 | *106,00* |
| 1.3. | Prihodi od prodaje proizvoda i robe te pruženih usluga i prihodi od donacija | 66 | 67.731,00 | 67.791,82 | *100,09* |
| 1.4. | Kazne, upravne mjere i ostali prihodi | 68 | 11.660,00 | 9.200,67 | *78,91* |
| **2.** | **RASHODI POSLOVANJA** | **3** | **28.142.275,00** | **30.790.711,20** | ***109,41*** |
| 2.1. | Rashodi za zaposlene | 31 | 22.727.567,00 | 25.096.036,66 | *110,42* |
| 2.2. | Materijalni rashodi | 32 | 5.295.736,00 | 5.674.300,32 | *107,15* |
| 2.3. | Financijski rashodi | 34 | 18.972,00 | 20.374,22 | *107,39* |
| 2.4. | Ostali rashodi | 38 | 100.000,00 | 0,00 | *0,00* |
| **3.** | **VIŠAK PRIHODA POSLOVANJA** | **X001** | **2.506.347,00** | **1.679.775,24** | ***67,02*** |
| **4.** | **PRIHODI OD PRODAJE NEFINANCIJSKE IMOVINE** | **7** | **4.698,00** | **11.185,89** | ***238,10*** |
| 4.1. | Prihodi od prodaje proizvedene dugotrajne imovine | 72 | 4.698,00 | 11.185,89 | *238,10* |
| **5.** | **RASHODI ZA NABAVU NEFINANCIJSKE IMOVINE** | **4** | **589.355,00** | **480.042,66** | ***81,45*** |
| 5.1. | Rashodi za nabavu proizvedene dugotrajne imovine | 42 | 589.355,00 | 480.042,66 | *81,45* |
| **6.** | **MANJAK PRIHODA OD NEFINANCIJSKE IMOVINE** | **Y002** | **584.657,00** | **468.856,77** | ***80,19*** |
| **7.** | **UKUPNI PRIHODI (1.+4.)** | **X067** | **30.653.320,00** | **32.481.672,33** | ***105,96*** |
| **8.** | **UKUPNI RASHODI (2.+5.)** | **Y034** | **28.731.630,00** | **31.270.753,86** | ***108,84*** |
| **9.** | **UKUPAN VIŠAK PRIHODA (7.-8.)** | **X004** | **1.921.690,00** | **1.210.918,47** | ***63,01*** |

**Bilješka br. 1. – Šifra 6 Prihodi poslovanja (Obrazac PR-RAS)**

Sukladno članku 20. Pravilnika o proračunskom računovodstvu i računskom planu, prihodi se priznaju u izvještajnom razdoblju u kojemu su postali raspoloživi i pod uvjetom da se mogu izmjeriti.

Ukupni prihodi poslovanja HERA-e u 2022. godini iznose 32.470.486,44 kn i za 5,94% su veći od poslovnih prihoda ostvarenih u 2021. godini. Povećanje prihoda u odnosu na 2021. godinu rezultat je povećanja prihoda od naknada za obavljanje poslova regulacije energetskih djelatnosti koje HERA obračunava na temelju prihoda od prodaje roba i/ili usluga koji su u prethodnoj godini ostvarili energetski subjekti temeljem obavljanja energetskih djelatnosti. Navedeni prihodi čine 94,15% ostvarenih prihoda HERA-e u 2022. godini.

**Struktura ostvarenih prihoda poslovanja**

- u kunama **-**

|  |  |  |  |  |  |
| --- | --- | --- | --- | --- | --- |
| **R.br.** | **Opis** | **Ostvarenje  2021.** | ***Struktura u %*** | **Ostvarenje  2022.** | ***Struktura u %*** |
| 1 | 2 | 3 | 4 | 5 | 6 |
| 1. | Prihodi od upravnih i administrativnih pristojbi, pristojbi po posebnim propisima i naknadama | 30.560.289,00 | *99,71%* | 32.392.643,87 | *99,76%* |
| *1.1.* | *Prihodi od naknada za obavljanje energetskih djelatnosti (0,05%)* | *29.287.089,00* | *(95,56%)* | *30.569.743,87* | *(94,15%)* |
| *1.2.* | *Prihodi od naknada za rad HERA-e (jednokratnih uplata)* | *1.273.200,00* | *(4,15%)* | *1.822.900,00* | *(5,61%)* |
| 2. | Prihodi od pruženih usluga | 67.731,00 | *0,22%* | 67.791,82 | *0,21%* |
| 3. | Prihodi od imovine | 8.942,00 | *0,03%* | 850,08 | *0,00%* |
| 4. | Ostali prihodi | 11.660,00 | *0,04%* | 9.200,67 | *0,03%* |
|  | **PRIHODI POSLOVANJA UKUPNO** | **30.648.622** | ***100,00%*** | **32.470.486,44** | ***100,00%*** |

U strukturi ukupnih prihoda poslovanja u 2022. godini najznačajniji su prihodi od upravnih i administrativnih pristojbi koji čine 99,76% ukupnih prihoda poslovanja HERA-e. Najznačajniji su prihodi od naknada za obavljanje poslova regulacije energetskih djelatnosti (naknada u iznosu 0,05% od ukupnog godišnjeg prihoda od prodaje roba i/ili usluga koji su u prethodnoj godini ostvarili energetski subjekti temeljem obavljanja energetske djelatnosti) koji čine 94,15% ukupnih prihoda poslovanja. Prihodi od naknada za rad HERA-e (izdavanje, produženje i prijenos dozvola za obavljanje energetskih djelatnosti, izdavanje rješenja o stjecanju statusa povlaštenog proizvođača, izdavanje rješenja povodom žalbi, prigovora i zahtjeva) čine 5,61% ukupnih prihoda poslovanja HERA-e.

Prihodi od pruženih usluga odnose se na zakup dijela prostora Hrvatskom telekomu d.d. za smještaj antenskog prihvata, elektroničke komunikacijske infrastrukture i povezane opreme u iznosu od 67.791,82 kn.

Prihodi od imovine odnose se na prihode od financijske imovine koju čine kamate na depozite po viđenju u iznosu od 120,11 kn, prihodi od zateznih kamata iz obveznih odnosa u iznosu od 378,81 kn i prihodi od pozitivnih tečajnih razlika u iznosu od 351,16 kn.

Ostali prihodi odnose se na prihode od refundacija troškova službenih putovanja u iznosu od 7.849,63 kn, povrat premija dopunskog zdravstvenog osiguranja za radnike koji su raskinuli radni odnos u HERA-i u iznosu od 1.149,90 kn, te ostalih prihoda u iznosu od 201,14 kn.

**Bilješka br. 2. – Šifra 3 Rashodi poslovanja (Obrazac PR-RAS)**

Sukladno članku 20. Pravilnika o proračunskom računovodstvu i računskom planu, rashodi se priznaju na temelju nastanka poslovnog događaja (obveza) i u izvještajnom razdoblju na koje se odnose neovisno o plaćanju, rashodi za utrošak kratkotrajne nefinancijske imovine priznaju se u trenutku nabave i u visini njene nabavne vrijednosti, a rashod amortizacije dugotrajne nefinancijske imovine se ne iskazuje.

Ukupni rashodi poslovanja HERA-e u 2022. godini iznose 30.790.711,20 kn i za 9,41% su veći od rashoda poslovanja u 2021. godini. Povećanje rashoda poslovanja u odnosu na 2021. godinu posljedica je povećanja rashoda za zaposlene (povećanje od 10,42%) zbog zapošljavanja novih radnika i povećanja osnovice za obračun plaća radi otklanjanja negativnog utjecaja inflacije, te povećanja materijalnih rashoda (povećanje za 7,15%). Povećanje materijalnih rashoda nastalo je prvenstveno zbog povećanja rashoda za službena putovanja i rashoda za stručno usavršavanje zaposlenika koji su u 2021. bili smanjeni zbog pandemije COVID 19.

**Struktura ostvarenih rashoda poslovanja**

- u kunama -

|  |  |  |  |  |  |
| --- | --- | --- | --- | --- | --- |
| **R.br.** | **Opis** | **Ostvarenje  2021.** | ***Struktura***  ***u %*** | **Ostvarenje  2022.** | ***Struktura u %*** |
| 1 | 2 | 3 | 4 | 5 | 6 |
| 1. | Rashodi za zaposlene | 22.727.567,00 | *80,76%* | 25.096.036,66 | *81,51%* |
| 2. | Materijalni rashodi | 5.295.736,00 | *18,82%* | 5.674.300,32 | *18,43%* |
| *2.1.* | *Naknade troškova zaposlenima* | *600.875,00* | *(2,14%)* | *1.140.476,87* | *(3,70%)* |
| *2.2.* | *Rashodi za materijal i energiju* | *769.384,00* | *(2,73%)* | *735.173,25* | *(2,39%)* |
| *2.3.* | *Rashodi za usluge* | *3.483.385,00* | *(12,38%)* | *3.345.030,52* | *(10,86%)* |
| *2.4.* | *Ostali nespomenuti rashodi poslovanja* | *442.092,00* | *(1,57%)* | *453.619,68* | *(1,47%)* |
| 3. | Financijski rashodi | 18.972,00 | *0,07%* | 20.374,22 | *0,07%* |
| 4. | Ostali rashodi | 100.000,00 | *0,35%* | 0,00 | *0,00%* |
|  | **RASHODI POSLOVANJA UKUPNO** | **28.142.275,00** | ***100,00%*** | **30.790.711,20** | ***100,00%*** |

U strukturi ukupnih rashoda poslovanja 2022. godine glavninu rashoda čine rashodi za zaposlene (plaće, doprinosi na plaće i ostali rashodi za radnike) i čine 81,51% ukupnih rashoda poslovanja HERA-e.

Materijalni rashodi čine 18,43% ukupnih rashoda poslovanja HERA-e i odnose se na naknade troškova zaposlenima (troškovi službenih putovanja, naknade za prijevoz na posao i s posla, te troškovi stručnog usavršavanja zaposlenika) u iznosu od 1.140.476,87 kn, rashode za materijal i energiju (uredski materijal i ostali materijalni rashodi, energija te sitan inventar i auto gume) u iznosu od 735.173,25 kn, rashode za usluge (usluge telefona, pošte i prijevoza, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, zdravstvene usluge, intelektualne i osobne usluge, računalne usluge te ostale usluge) u iznosu od 3.345.030,52 kn, te na ostale nespomenute rashode poslovanja (naknade za rad članovima povjerenstva, premije osiguranja, reprezentacija, članarine, pristojbe i naknade i ostali nespomenuti rashodi poslovanja) u iznosu od 453.619,68 kn.

Financijski rashodi čine 0,07% ukupnih rashoda poslovanja i odnose se na bankarske usluge i usluge platnog prometa te negativne tečajne razlike u iznosu od 20.374,22 kn.

HERA je u 2022. godini ostvarila višak prihoda poslovanja nad rashodima poslovanja u iznosu od 1.679.775,24 kn (Šifra X001).

**Bilješka br. 3. – Šifra 7 Prihodi od prodaje nefinancijske imovine (Obrazac PR-RAS)**

Prihodi od prodaje nefinancijske imovine iznose 11.185,89 kn, a odnose se na otkup rashodovanih računala, monitora i laptopa koje su koristili radnici HERA-e, a koja su se prestala koristiti zbog svoje dotrajalosti i tehnološke zastarjelosti, te na otkup računala, računalne opreme i mobitela od strane bivšeg radnika HERA-e koje je radnik koristio tijekom svog rada u HERA-i.

**Bilješka br. 4. – Šifra 4 Rashodi za nabavu nefinancijske imovine (Obrazac PR-RAS)**

Tijekom 2022. godine nabavljena je imovina u vrijednosti od 480.042,66 kn, koja se sastoji od uredske opreme i namještaja u iznosu od 359.899,31 kn, komunikacijske opreme u iznosu od 110.414,60 kn i opreme za održavanje i zaštitu u iznosu od 9.728,75 kn.

HERA je u 2021. godini ostvarila manjak prihoda od nefinancijske imovine u iznosu od 468.856,77 kn (Šifra Y002).

**Bilješka br. 5. – Šifra X067 Ukupni prihodi, Šifra Y034 Ukupni rashodi (Obrazac PR-RAS)**

Ukupni prihodi HERA-e u 2022. iznosili su 32.481.672,33 kn, a ukupni rashodi 31.270.753,86 kn.

HERA je u 2022. ostvarila ukupan višak prihoda u iznosu od 1.210.918,47 kn (Šifra X004) što je za 710.771,53 kn manje od ukupnog viška prihoda ostvarenog u prethodnoj godini. Smanjenje viška prihoda u 2022. rezultat je većeg povećanja rashoda poslovanja u odnosu na 2021. zbog razloga pobliže opisanih uz Bilješku br. 2.

**3. BILANCA (Obrazac BIL)**

- u kunama **-**

|  |  |  |  |  |  |
| --- | --- | --- | --- | --- | --- |
| **R. br.** | **Opis** | **Šifra** | **Stanje**  **01.01.2022.** | **Stanje**  **31.12.2022.** | ***Indeks***  ***5/4*** |
| 1 | 2 | 3 | 4 | 5 | 6 |
| **1.** | **IMOVINA** | **B001** | **62.178.351,00** | **78.021.507,55** | ***125,48*** |
| **1.1.** | **NEFINANCIJSKA IMOVINA** | B002 | 37.643.006,00 | 37.151.775,98 | *98,70* |
| 1.1.1. | Neproizvedena dugotrajna imovina | 01 | 9.396.714,00 | 9.382.491,85 | *99,85* |
| 1.1.2. | Proizvedena dugotrajna imovina | 02 | 28.168.601,00 | 27.619.696,94 | *98,05* |
| 1.1.3. | Plemeniti metali i ostale pohranjene vrijednosti | 03 | 77.691,00 | 77.691,19 | *100,00* |
| 1.1.4. | Dugotrajna nefinancijska imovina u pripremi | 05 | 0,00 | 71.896,00 | *-* |
| **1.2.** | **FINANCIJSKA IMOVINA** | 1 | 24.535.345,00 | 40.869.731,57 | *166,57* |
| 1.2.1. | Novac u banci i blagajni | 11 | 11.823.990,00 | 13.522.265,46 | *114,36* |
| 1.2.2. | Depoziti, jamčevni polozi i potraživanja od zaposlenih te za više plaćene poreze i ostalo | 12 | 6.393,00 | 11.997,28 | *187,66* |
| 1.2.3. | Potraživanja za prihode poslovanja | 16 | 12.537.910,00 | 27.171.001,34 | *216,71* |
| 1.2.4. | Rashodi budućih razdoblja i nedospjela naplata prihoda | 19 | 167.052,00 | 164.467,49 | *98,45* |
| **2.** | **OBVEZE I VLASTITI IZVORI** | **B003** | **62.178.351,00** | **78.021.507,55** | ***125,48*** |
| **2.1.** | **OBVEZE** | 2 | 2.318.435,00 | 2.808.764,46 | *121,15* |
| 2.1.1. | Obveze za zaposlene | 231 | 1.919.459,00 | 2.168.984,27 | *113,00* |
| 2.1.2. | Obveze za materijalne rashode | 232 | 292.348,00 | 268.324,03 | *91,78* |
| 2.1.3. | Obveze za financijske rashode | 234 | 1.963,00 | 1.878,35 | *95,69* |
| 2.1.4. | Ostale tekuće obveze | 239 | 81.667,00 | 369.577,81 | *452,54* |
| 2.1.5. | Obveze za nabavu nefinancijske imovine | 24 | 22.998,00 | 0,00 | *0,00* |
| **2. 2.** | **VLASTITI IZVORI** | 9 | 59.859.916,00 | 75.212.743,09 | *125,65* |
| 2.2.1 | Vlastiti izvori | 911 | 37.643.006,00 | 37.151.775,98 | *98,70* |
| 2.2.2. | Višak prihoda poslovanja | 92211 | 10.265.142,00 | 11.360.260,26 | *110,67* |
| 2.2.3. | Manjak prihoda od nefinancijske imovine | 92222 | 584.657,00 | 468.856,77 | *80,19* |
| 2.2.4. | Obračunati prihodi poslovanja | 96 | 12.536.425,00 | 27.169.563,62 | *216,72* |

Imovina, obveze i vlastiti izvori određuju financijski položaj HERA-e.

Imovina su resursi koje HERA kontrolira kao rezultat prošlih događaja i od kojih se očekuju buduće koristi u obavljanju djelatnosti. Obveze su neizmirena dugovanja proizašla iz prošlih događaja, za čiju namiru se očekuje odljev resursa. Vlastiti izvori su ostatak vrijednosti imovine nakon odbit­ka svih obveza.

Imovina i obveze iskazuju se po računovodstvenom načelu nastanka događaja uz primjenu metode povijesnog troška. Na dan 31.12.2022. godine imovina je u ravnoteži s obvezama i vlastitim izvorima.

**Bilješka br. 6. –Šifra B001 Imovina (Obrazac BIL)**

Ukupna imovina HERA-e na dan 31.12.2022. godine iznosi 78.021.507,55 kn, te je u odnosu na stanje na dan 01.01.2022. godine veća za 25,48%.

Nefinancijska imovina na kraju godine je za 1,30% manja od stanja na početku godine, dok je financijska imovina veća za 66,57%. Do povećanja financijske imovine došlo je zbog povećanja iznosa potraživanja za prihode poslovanja, a koji se odnose na potraživanja za naknade koje HERA obračunava energetskim subjektima na temelju njihovih financijskih izvještaja.

Na dan 31.12.2022. godine u strukturi imovine nefinancijska imovina sudjeluje sa 47,62%, a financijska imovina sa 52,38%.

**Bilješka br. 7. –Šifra 01 Neproizvedena dugotrajna imovina (Obrazac BIL)**

- u kunama -

|  |  |  |
| --- | --- | --- |
| **R.br.** | **Opis** | **Stanje 31.12.2022.** |
| 1. | Zemljište | 9.377.334,39 |
| 2. | Licence | 588.391,86 |
| 3. | Ispravak vrijednosti neproizvedene dugotrajne imovine | 583.234,40 |
|  | **UKUPNO (1+2-3)** | **9.382.491,85** |

U strukturi ukupne nefinancijske imovine HERA-e u 2022. godini neproizvedena dugotrajna imovina sudjeluje sa 25,25%, a odnosi se na zemljište i licence.

**Bilješka br. 8. – Šifra 02 Proizvedena dugotrajna imovina (Obrazac BIL)**

- u kunama -

|  |  |  |
| --- | --- | --- |
| **R.br.** | **Opis** | **Stanje 31.12.2022.** |
| 1. | Poslovni objekt | 32.908.572,00 |
| 2. | Uredska oprema i namještaj | 2.970.036,09 |
| 3. | Komunikacijska oprema | 610.601,82 |
| 4. | Oprema za održavanje i zaštitu | 719.374,01 |
| 5. | Instrumenti, uređaji i strojevi | 13.862,89 |
| 6. | Uređaji, strojevi i oprema za ostale namjene | 100.288,12 |
| 7. | Prijevozna sredstva u cestovnom prometu | 208.557,18 |
| 8. | Računalni programi | 148.766,88 |
| 9. | Ispravak vrijednosti proizvedene dugotrajne imovine | 10.060.362,05 |
|  | **UKUPNO (1+2+3+4+5+6+7+8-9)** | **27.619.696,94** |

U strukturi ukupne nefinancijske imovine HERA-e u 2022. godini proizvedena dugotrajna imovina sudjeluje sa 74,34%, a odnosi se na poslovni objekt, postrojenja i opremu, prijevozna sredstva i nematerijalnu proizvedenu imovinu (ulaganja u računalne programe).

**Bilješka br. 9. – Šifra 1 Financijska imovina (Obrazac BIL)**

- u kunama **-**

|  |  |  |  |
| --- | --- | --- | --- |
| **R. br.** | **Opis** | **Stanje  31.12.2022.** | **%** |
| 1. | Novac u banci i blagajni | 13.522.265,46 | *33,09%* |
| 2. | Potraživanja od zaposlenih | 3.662,50 | *0,01%* |
| 3. | Ostala potraživanja | 8.334,78 | *0,02%* |
| 4. | Potraživanja za prihode poslovanja | 27.171.001,34 | *66,48%* |
| 5. | Rashodi budućih razdoblja | 164.467,49 | *0,40%* |
|  | **FINANCIJSKA IMOVINA UKUPNO** | **40.869.731,57** | ***100,00%*** |

U strukturi financijske imovine novac u banci i blagajni čini 33,09%, potraživanja za prihode poslovanja 66,48% dok ostala potraživanja čine 0,43% ukupne financijske imovine HERA-e.

**Bilješka br. 10. – Šifra 2 Obveze (Obrazac BIL)**

- u kunama **-**

|  |  |  |  |
| --- | --- | --- | --- |
| **R. br.** | **Opis** | **Stanje  31.12.2022.** | **%** |
| 1. | Obveze za zaposlene | 2.168.984,27 | *77,22%* |
| 2. | Obveze za materijalne rashode | 268.324,03 | *9,55%* |
| 3. | Obveze za financijske rashode | 1.878,35 | *0,07%* |
| 4. | Ostale tekuće obveze | 369.577,81 | *13,16%* |
|  | **OBVEZE UKUPNO** | **2.808.764,46** | ***100,00%*** |

Obveze HERA-e na dan 31.12.2022. godine odnose se na nedospjele obveze i iznose 2.808.764,46 kn, što čini 3,60% ukupnih obveza i vlastitih izvora.

Glavninu obveza za rashode čine obveze za zaposlene (obračunata plaća za prosinac 2022. godine) u iznosu od 2.168.984,27 kn, a ostalo su obveze za materijalne rashode u iznosu od 268.324,03 kn (naknade troškova zaposlenima, rashodi za materijal i energiju, rashodi za usluge, ostali nespomenuti rashodi poslovanja), obveze za financijske rashode u iznosu od 1.878,35 kn, te ostale tekuće obveze u iznosu od 369.577,81 kn (obveze za PDV, obveze za predujmove, depozite i jamčevine).

**Bilješka br. 11. – Šifra 9 Vlastiti izvori (Obrazac BIL)**

Vlastiti izvori na dan 31.12.2022. godine iznose 75.212.743,09 kn, a sastoje se od:

* vlastitih izvora u iznosu od 37.151.775,98 kn (ostali izvori vlasništva za nefinancijsku imovinu),
* viška prihoda poslovanja u iznosu od 11.360.260,26 kn,
* manjka prihoda od nefinancijske imovine u iznosu od 468.856,77 kn,
* obračunatih prihoda poslovanja u iznosu od 27.169.563,62 kn.

Vlastiti izvori na kraju godine su za 25,65% veći od vlastitih izvora na početku godine.

**Bilješka br. 12. – Šifra 991 Izvanbilančni zapisi (Obrazac BIL)**

U skladu s člankom 85. Pravilnika o proračunskom računovodstvu i Računskom planu skupina računa 99 – Izvanbilančni zapisi sadrži stavke koje su vezane, ali nisu uključene u bilančne kategorije, a to su: tuđa imovina dobivena na korištenje, dana jamstva, dana kreditna pisma, instrumenti osiguranja plaćanja, potencijalne obveze po osnovi sudskih sporova u tijeku i ostali izvanbilančni zapisi.

U izvanbilančnoj evidenciji HERA-e koja na dan 31.12.2022. godine iznosi ukupno 3.605.563,09 kn vode se sljedeće stavke:

* tuđa imovina dobivena na korištenje (konto 99111/99611) - odnosi se na pet automobila u najmu (operativni leasing na četiri godine), u iznosu od 862.929,60 kn,
* instrumenti osiguranja plaćanja (konto 99141/99641) - dobivene bjanko zadužnice i bankarske garancije za uredno ispunjenje ugovora u iznosu od 307.633,49 kn i bankarske garancije primljene kao sredstva osiguranja plaćanja od energetskih subjekata koji nemaju sjedište u Republici Hrvatskoj, a posjeduju dozvolu za obavljanje energetskih djelatnosti, u iznosu od 760.000,00 kn,
* potencijalne obveze po osnovi sudskih sporova u tijeku (konto 99151/99651), u iznosu od 1.675.000,00 kn.

**4. IZVJEŠTAJ O RASHODIMA PREMA FUNKCIJSKOJ KLASIFIKACIJI**

**(Obrazac RAS-funkcijski)**

Za izvještajno razdoblje ukupni rashodi poslovanja i rashodi za nabavu nefinancijske imovine iznosili su 31.270.753,86 kn, a prikazani su u funkcijskoj klasifikaciji 0483 - Istraživanje i razvoj: Gorivo i energija (Šifra 0483).

**5. IZVJEŠTAJ O PROMJENAMA U VIJEDNOSTI I OBUJMU IMOVINE I OBVEZA**

**(Obrazac P-VRIO)**

U izvještajnom razdoblju HERA nije imala promjena u vrijednosti i obujmu imovine i obveza.

**6. IZVJEŠTAJ O OBVEZAMA (Obrazac OBVEZE)**

Stanje obveza na dan 31.12.2022. godine iznosi 2.808.765,46 kn (Šifra V009), a odnose se na nedospjele obveze za rashode poslovanja (obveze za zaposlene u iznosu 2.168.984,27 kn, obveze za materijalne rashode 268.324,03 kn, obveze za financijske rashode 1.878,35 kn i ostale tekuće obveze 369.577,81 kn).

**7. POPIS UGOVORNIH ODNOSA I SLIČNO KOJI UZ ISPUNJENJE ODREĐENIH UVJETA MOGU POSTATI OBVEZA ILI IMOVINA**

Popis ugovornih odnosa HERA-e koji uz ispunjenje određenih uvjeta mogu postati imovina odnose se na popis instrumenata osiguranja plaćanja:

* dobivene bjanko zadužnice i bankarske garancije za uredno ispunjenje ugovora u iznosu od 307.633,49 kn i
* bankarske garancije primljene kao sredstva osiguranja plaćanja od energetskih subjekata koji nemaju sjedište u Republici Hrvatskoj, a posjeduju dozvolu za obavljanje energetskih djelatnosti u iznosu od 760.000,00 kn.

HERA ima pet sklopljenih ugovora o operativnom leasingu slijedom kojih na dan 31.12.2022. godine preostala preuzeta obveza plaćanja do isteka leasinga iznosi 161.799,30 kn.

**8. POPIS SUDSKIH SPOROVA U TIJEKU**

HERA ima 35 postupaka pred Upravnim sudovima. Postupci se vode radi poništenja HERA-inih odluka donesenih povodom izjavljenih žalbi na odluke energetskih subjekata u skladu s odredbama zakona kojima se uređuje energetski sektor te radi poništenja HERA-inih odluka vezano za status povlaštenog proizvođača električne energije i odluka kojim se nalaže energetskim subjektima određeno postupanje donesenim kao rezultat provedenog postupka nadzora.

HERA vodi parnični postupak na trgovačkom sudu pokrenut tužbom gospodarskog subjekta protiv HERA-e radi naknade štete u iznosu od 1.675.000 kn s osnova izgubljene dobiti.

HERA vodi dva ovršna postupka s jednim energetskim subjektom zbog neplaćanja naknade za obavljanje poslova regulacije energetskih djelatnosti.

**9. BROJ RADNIKA NA KRAJU RAZDOBLJA**

HERA je na dan 31.12.2021. godine imala ukupno 80 radnika - pet člana Upravnog vijeća, devet radnika u Uredu predsjednika Upravnog vijeća, dva radnika u Samostalnom odjelu za unutarnju reviziju i 64 radnika u stručnim službama HERA-e.

Na dan 31.12.2022. godine HERA je imala ukupno 82 radnika - tri člana Upravnog vijeća, sedam radnika u Uredu predsjednika Upravnog vijeća, dva radnika u Samostalnom odjelu za unutarnju reviziju i 70 radnika u stručnim službama HERA-e.

U skladu s člankom 26. stavak 4. Zakona o regulaciji energetskih djelatnosti, do rujna 2022. bivšem predsjedniku Upravnog vijeća koji je bio razriješen dužnosti zbog isteka mandata isplaćivala se naknada u visini plaće koju je ostvarivao kao predsjednik Upravnog vijeća HERA-e. Od listopada 2022. bivšem članu Upravnog vijeća koji je razriješen dužnosti zbog isteka mandata isplaćuje se naknada u visini plaće koju je ostvarivao kao član Upravnog vijeća HERA-e.

**Zamjenik predsjednika Upravnog vijeća**

**mr. sc. Željko Vrban**